cyanic-selkie/wikianc huggingface dataset:
Անունների օր
Լատվիա
Անունների օրը Լատվիայում (լատիշերեն «vārda dienas») նշում են որոշակի օրերի․ յուրաքանչյուր օր (բացառությամբ փետրվարի 29-ի, որը նահանջի տարի է) անունների օր է ։ Սովորաբար լատվիական օրացույցները թվարկում են ամեն օր չորս անուն՝ տարեկան մոտ 1000 անուն։ Վերջերս հրապարակվեց շուրջ 5,000 անուններով օրացույց։ Կան նաև օրացույցներ, որոնցում նշված է փետրվարի 29-ը։ Այդ օրը սովորաբար նշվում է այն մարդկանց կողմից, որոնք չունեն անվան հատուկ օր։ Նմանատիպ օր է նաև մայիսի 22-ը։ Այն մարդիկ, որոնք չունեն իրենց անունների օր սովորական օրացույցներում, կարող են իրենց ընտրությամբ նշել իրենց անվան օրը փետրվարի 29-ին կամ մայիսի 22-ին։ Լատվիայի անունների օրվա օրացույցը թարմացվում է մեկ կամ երկու տարի ընդմիջումներով։ Յուրաքանչյուրը կարող է առաջարկել անուն օրացույցի համար, սովորաբար՝ դիմում ուղարկելով Լեզուների Պետական ​​Կենտրոն («Valsts valodas centrs»):
Տոնակատարությունները շատ նման են ծննդյան օրվա տոնակատարություններին։ Անունների օրը սովորաբար նշվում է աշխատավայրում։ Սովորաբար նա, ում անվան օրն է, ընկերների համար պատրաստում է նախուտեստներ, և օրվա ընթացքում գործընկերները նրան ողջունում են ծաղիկներով, քաղցրավենիքով և փոքր նվերներով։ Երբեմն, հատկապես փոքր ընկերություններում, որոշակի ժամանակ է սահմանվում հիմնական տոնակատարությունների համար։ Նորմալ է անունների օրվա տոնակատարությանը մասնակցել առանց հրավերի։ Նախատեսվում է քաղցրավենիք տանել դպրոց՝ դասընկերների և ուսուցիչների համար։ Անունների օրը տանը նշելը նման է ծննդյան տարեդարձին, չնայած կարող է տարբեր լինել` տվյալ մարդու ծննդյան և անվան օրվա միջև ընկած ժամանակահատվածից։ Սովորաբար այդ մարդը ընտանիքի անդամների հետ տորթ է ուտում և նվերներ ստանում։
Հյուսիսային Մակեդոնիա
Անունների օրը (Именден, Imenden) Հյուսիսային Մակեդոնիայում նշվում է այս երկրի ողջ պատմության ընթացքում։ Այն որոշ ընդհանրություններ ունի Բալկանյան մյուս երկրների հետ, բայց կան որոշ անունների օրեր, որոնք բնորոշ են միայն այդ երկրին։ Անվան անունները նշանակվում են ըստ քրիստոնեական ուղղափառ եկեղեցու Հուլյան օրացույցի։ Յուրաքանչյուր ամիս կան հատուկ անունների օրեր, որոնք նշվում են նույնանուն մարդկանց կողմից։ Որոշ անունների օրեր, որոնք առավել կարևոր են պատմության և մշակույթի համար, ոչ աշխատանքային օրեր են համարվում ամբողջ երկրում։ Այս օրերին բոլորը հրավիրված են, կամ ինչպես ընդունված է ասել մակեդոներեն՝ «Којвие - Добредојде» («Ով որ գա, ողջունելի է»)։ Նվերներ անելու կարիք չկա, բայց ցանկացողները կարող են նվիրել (սովորաբար գինի կամ խորհրդանշական ինչ-որ բան)։ Օրվա հերոսին ողջունում են՝ ասելով՝ «Թող ձեր անունը հավերժ լինի» («Нека ти е вечно името») կամ «Երկար տարիներ» («За многу години»): Հյուսիսային Մակեդոնիայի ամենահայտնի անուններից են՝ Սբ. Ստեփանոս (հունվարի 9), Էպիֆանի (հունվարի 19), Սբ. Հովհաննես (հունվարի 20), Բլագովեց (ապրիլ 7), Սբ. Գևորգ (մայիսի 6), Սբ. Կյուրեղ և Մեթոդիոս (մայիսի 24), Սբ. Կոստանտին և Ելենա (հունիսի 3), Սբ․ Պաուլ (հուլիսի12), Սբ. Պետրոս (հուլիս 12) և Սբ. Դիմիտրոս (նոյեմբերի 8), Սբ. Նիկողայոս (դեկտեմբերի 19)։
Լեհաստան
Լեհաստանում ավանդաբար անունների օրվա տոնակատարություններն (imieniny) ունեցել են ավելի տոնական շեշտադրում, քան ծննդյան տարեդարձի տոնակատարությունները։ Այնուամենայնիվ, ծննդյան տոները գնալով ավելի տարածված և կարևոր են դառնում, մասնավորապես, երիտասարդ սերնդի շրջանում։ Imieniny-ն ենթադրում է ինչպես հավաքույթներ տվյալ անձի տանը ընկերների և ընտանիքի անդամների հետ, նվերների ու ծաղիկների հանձնումը, այնպես էլ որոշակի արարողություններ աշխատավայրում և այլուր։ Տեղական օրացույցները հաճախ պարունակում են տվյալ օրը նշվող անունները։
Ռումինիա
Անունների օրը (ռումիներեն՝ onomastica) Ռումինիայում կապված է ուղղափառ սրբերի տոնակատարության հետ։ Տոնակատարությունները հիմնականում անցկացվում են այնպես, ինչպես Հունաստանում։ Անունների օրը գրեթե նույնքան կարևոր է, որքան ծննդյան տոնը, և ովքեր կրում են սրբի անուն՝ տոնում են հենց այդ օրը։ Որոշ կարևորագույն անուններից են՝ հունվարի 1՝ Սբ. Վասիլ, հունվարի 7՝ Սբ. Հովհաննես, ապրիլի 23՝ Սբ. Գևորգ, մայիսի 21՝ Սբ. Կոստանտին և Ելենա, հունիս 29՝ Սբ. Պետրոս և Պողոս, հուլիսի 20՝ Սբ. Էլիաս, օգոստոսի 15 և սեպտեմբերի 8՝ Սբ. Մարիամ, սեպտեմբերի 9՝ Սբ. Աննա, հոկտեմբերի 14՝ Սբ. Պարասկևա, հոկտեմբերի 26՝ Սբ. Դիմիտրիոս, նոյեմբերի 8՝ Սբ. Միքայել և Գաբրիել, նոյեմբերի 25՝ Սբ. Եկատերինա, նոյեմբերի 30՝ Սբ. Անդրեաս, դեկտեմբերի 6՝ Սբ. Նիկողայոս, դեկտեմբերի 27՝ Սբ. Ստեփանոս ։
Այն մարդկանց (հատկապես կանանց) համար, որոնք չունեն սրբի անուն կամ նշում են իրենց անունը Ծաղկազարդի օրը (ռումիներեն՝ «Floriile », որը թարգմանվում է որպես ծաղիկների օր), նախատեսված է շարժական օր, որը նշվում է ամեն տարի՝ Ուղղափառ Զատիկին նախորդող վերջին կիրակի օրը։
Ռուսաստան
Ռուսները անունների օրը (ռուսերեն՝ именины ) նշում են ծննդյան օրվանից առանձին։ Որոշ օրացույցներում նշված են անունների օրերը, բայց սովորաբար անհրաժեշտ է դիմել անունների հատուկ օրացույցին։ Տոնակատարությունները տատանվում են բացիկների և ծաղիկների նվիրումից մինչև լիարժեք տոնակատարություններ, ինչպիսիք են ծննդյան արարողությունները ։ Այս տոնակատարությունը սկսվում է այդ օրը նշող ժամերգությունների այցելությունից (ռուսական ավանդության մեջ ամբողջ գիշեր արթուն մնալը և Սուրբ Պատարագը ) և սովորաբար դրանից հետո արվող տոնական երեկույթից։ Մինչև Հոկտեմբերյան հեղափոխությունը ռուսները անունների օրն ավելի կարևոր էին համարում, քան ծննդյան տոները՝ ելնելով այն հանգամանքից, որ մկրտությունը հատուկ իրադարձություն է, դրա շնորհիվ մարդիկ «նորից ծնվում են» քրիստոնյա։
Ռոմանովները հետևում էին ավանդույթներին և անունների օրը տալիս թանկարժեք նվերներ՝ անդամանդ, մարգարիտ։
Ռուս գրականության և թատրոնի՝ անունների օրվա մասին հիշատակումները ներառում են՝ Անտոն Չեխովի « Երեք քույրերի» առաջին գործողությունը, որտեղ Իրինան նշում է իր անվան օրը, Ալեքսանդր Պուշկինի «Եվգենի Օնեգին» վեպը, որտեղ նշվում է Տատյանայի անվան օրը, և Լև Տոլստոյի «Պատերազմ և խաղաղություն» վեպը, որտեղ մայրը և կրտսեր դուստրը նշում են իրենց անունների օրը։
Սլովակիա
Անունների օրը Սլովակիայում (սլովակերեն՝ meniny) լայնորեն նշվում է։ Այդ օրն ավելի հաճախ նշում են աշխատավայրերում, քանի որ օրացույցների մեծ մասը պարունակում է անունների օրվա ցուցակ։ Անունների օրը կարելի է գտնել նաև օրաթերթերի վերնագրում։ Նախակրթարանների սաները սովորաբար ընկերների համար քաղցրավենիք են տանում։ Ընտանիքում տոնակատարությունները սովորաբար ուղեկցվում են թխվածքներով, նվերներով և ծաղիկներով։ Նախկինում օրենքով ծնողներին թույլ չէին տալիս ընտրել որևէ ցանկալի անուն իրենց երեխայի համար։ Թեև դա փոխվել է, սակայն դեռևս ընդունված է երեխայի անունն ընտրել օրացույցի անվանացանկից։ Նախնական ցուցակը Հռոմի Կաթոլիկ սրբերի օրացույցն էր, որը որոշ փոփոխությունների ենթարկվել ներկայումս տարածված անունները ներառելու համար։
Սլովենիա
Նախքան Երկրորդ համաշխարհային պատերազմը և կոմունիզմի տարածումը անունների օրերը լայնորեն նշվում էին և նույնիսկ գերադասում ծննդյան տոնակատարություններից։ Գյուղական վայրերում, ինչպես նաև քաղաքի որոշակի շրջաններում, անունների օրերի տոնակատարություններն ավելի երկար էին տևում։ Ներկայումս, քանի դեռ ավանդույթն ամբողջովին չի վերացել, անունների օրը նշվում է հիմնականում տարեցների շրջանում։
Իսպանիա և Իսպանական Ամերիկա
Մինչ վերջերս Իսպանիայում և Իսպանական Ամերիկայի որոշ մասերում անունների օրերը (կոչվում են onomásticos կամ día de mi/su santo) լայնորեն նշվում էին։ Onomásticos -ը չի սահմանափակվում միայն սրբերով և ներառում է նաև Մարիամ Աստվածածնի տարբեր ներկայացուցչությունների տոնակատարության օրերը։ Օրինակ՝ Կարմեն անունով կնոջ անվան օրը նշվում է հուլիսի 16-ին՝ ի պատիվ Կարմել Աստվածածնի։ Ներկայումս onomásticos-ը տոնվում է ավելի ավանդական ընտանիքներում, թեև նախկինի նման տոնական երեկույթներ և նվերներ չեն պատրաստում։ Անունների օրը նշելու համար կաթոլիկները սովորաբար այցելում են ժողովրդին և կազմակերպում մտերմիկ ընտանեկան հավաքույթներ։ Իսպանիայում երեխաները հաճախ քաղցրավենիք կամ թխվածք են տանում դպրոց՝ դասընկերների հետ կիսվելու համար։
Շվեդիա
18-րդ դարից սկսած՝ թագավորական ընտանիքի կողմից օգտագործվող անունները ներկայացվեցին անունների օրերի շվեդական ցուցակին, որին հաջորդեցին այլ ընդհանուր անուններ։ 1901 թվականին կատարվեց արդիականացում՝ ընթացիկ անուններով ցուցակը թարմացնելու համար։ Շվեդիայի գիտությունների թագավորական ակադեմիայի սահմանած ալմանախների մենաշնորհը ավարտվեց 1972 թվականին, ինչն ազդեց նաև անունների պաշտոնական ցուցակի վրա։ Սկսեցին ի հայտ գալ մրցակից անվանացանկեր, թեև պաշտոնական ցուցակը դեռևս ընդհանուր կիրառության մեջ էր մինչև 1986 թվականը, երբ յուրաքանչյուր օրվա համար երեք անուն պարունակող ցուցակի վերաբերյալ համաձայնեցում ձեռք բերվեց։ Այս ցուցակը վերանայվել է 1993 թվականին և կրճատվել՝ մինչև օրական երկու անուն։ Սակայն այդ ցուցակի նկատմամբ համատարած դժգոհությունը Շվեդական ակադեմիային ստիպեց կազմել նոր ցուցակ, որը վերջնականապես ընդունվեց և կիրառության մեջ մտավ 2001 թվականին։ Չնայած որ այն չունի 1901 թվականի և ավելի հին ցուցակների պաշտոնական կարգավիճակը, բայց այն այժմ համընդհանուր օգտագործվում է Շվեդիայում։
Ուկրաինա
Անունների օրը Ուկրաինայում (день ангела) սովորաբար կապված է ուկրաինական Ուղղափառ և Կաթոլիկ եկեղեցիների տոնակատարությունների հետ՝ այն օրերի, երբ սրբերն են ծնվել։
Արտաքին հղումներ
Կատեգորիա:Օրացույց Կատեգորիա:Տոներ Կատեգորիա:Անձնանուններ Կատեգորիա:Ավանդույթներ Կատեգորիա:Տոն օրեր Կատեգորիա:Մարդկանց անուններ
Յուլի Վանագ
Յուլի Պետրովիչ Վանագ (Jūlijs Vanags, ), լատվիացի գրող, բանաստեղծ, արձակագիր, թարգմանիչ։ Լատվիայի ԽՍՀ մշակույթի վաստակավոր գործիչ (1953)։ ԽՄԿԿ անդամ 1963 թվականից։
Կենսագրություն
Յուլի Վանագը ծնվել է 1903 թվականին Եկաբպիլայի նահանգում։ Եղել է «Ռադիո-վոլնա» ամսագրի խմբագիր, «Կարոգս» ամսագրի պատասխանատու քարտուղար, Լատվիայի Գրողների միության վարչության քարտուղար։ Գրական գործունեությունն սկսվել է 1927 թվականից։ 1941 թվականին գրել է (Ֆրիցիս Ռոքպելնիսի հետ համատեղ) «Նրանք հարթեցին ճանապարհը» պիեսը, որը ներկայացնում է Լատվիայի ժողովրդի պայքարը խորհրդային իշխանության համար և «Ռուտա» լիբրետո-օպերան (բեմադրվել է 1943 թվականին)։ «Հանդիպում լողափին» պիեսում (1948) ներկայացրել է Խորհրդային Լատվիայում արդյունաբերության վերականգնումն ու ժողովրդի սոցիալիստական մտքի աճը։ Վանագի պիեսները բեմադրվել են Ռիգայի «Դայլես» գեղարվեվտական թատրոնում և այլ թատրոններում ։ Երեխաների համար գրել է «Փոքրիկ կոլտնտեսականներ» (1950), «Կապիտան Ազանը» (1955), «Անտիսի և ծաղիկների հեքիաթը» ժողովածուները։ Հեղինակ է բազմաթիվ պիեսների, պատմվածքների ու վիպակների։
Աղբյուրներ
Կատեգորիա:Լատիշ գրողներ Կատեգորիա:Խորհրդային գրողներ Կատեգորիա:Լատիշ թարգմանիչներ Կատեգորիա:Լատիշ բանաստեղծներ Կատեգորիա:ԽՄԿԿ անդամներ Կատեգորիա:Լատիշ սցենարիստներ
Լագոա Վերմելյա
Լագոա Վերմելյա (Lagoa Vermelha), համայնք Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի հյուսիսարևելյան մարզը։ Մտնում է տնտեսական կարգավիճակ ունեցող Վակարիայի գավառի մեջ։ Բնակչությունը կազմում է 28 925 մարդ, ըստ 2006 թվականի տվյալների։ Տարածքը կազմում է 1 262,225 կմ2։ Բնակչության խտությունը՝ 22,9 մարդ/կմ²։ Քաղաքի տոնը մայիսի 10 է։
Պատմություն
Քաղաքը հիմնադրվել է 1845 թվականի հունվարի 25։
Կատեգորիա:Բրազիլիայի բնակավայրեր Կատեգորիա:Ռիու Գրանդի դու Սուլ նահանգի բնակավայրեր
Նեդրիգայլովի շրջան
Նեդրիգայլովի շրջան (Недригайлівський район), շրջան Ուկրաինայի Սումիի մարզում։
Ստեղծվել է 1923 թվականին։ Վարչական կենտրոնը՝ Նեդրիգայլով ։
Աշխարհագրություն
Շրջանի տարածքի մակերեսը կազմում է 1036 կմ²։
Բնակչություն
2001 թվականի մարդահամարի արդյունքներով շրջանում բնակվում էր 31321 մարդ։ Բնակչության խտությունը կազմում էր 30,23 մարդ/կմ²։
Արտաքին հղումներ
Կատեգորիա:Սումիի մարզ Կատեգորիա:Ուկրաինայի շրջաններ
Ինքնամեկուսացում
Ինքնամեկուսացում (Solitude), մեկուսացման կամ առանձնացման վիճակ, մարդկանց հետ կոնտակտի բացակայություն։ Դա կարող է պայմանավորված լինել անբարենպաստ հարաբերություններով, հարազատի կորստով, գիտակցված ընտրությամբ, վարակիչ կամ հոգեկան հիվանդություններով, նյարդաբանական խանգարումներով կամ աշխատանքային ու իրադրային այլ հանգամանքներով։
Կարճատև մեկուսացումը հաճախ դիտարկվում է որպես անարգել աշխատելու, մտածելու կամ հանգստանալու հնարավորություն։ Դա կարող է նպատակահարմար լինել անձնական կյանքի անձեռնմխելիության տեսանկյունից։
Տարբերում են մենակություն (solitude) և միայնակություն (loneliness) հասկացությունները, որոնք ընդհանուր առմամբ վերաբերում են մենակ մնալու ուրախությանը կամ ցավին   ։
Ազդեցություն առողջության վրա
Ամբողջական մեկուսացումը, որը կոչվում է զգայական դեպրիվացիա, ունի մի շարք ախտանշաններ, այդ թվում՝ տագնապ, զգայական պատրանքներ, երբեմն՝ նույնիսկ ժամանակի և ընկալման աղճատումներ։ Այդուհանդերձ, դա լինում է այն դեպքում, երբ լիովին բացակայում է զգայական համակարգերի խթանումը, այլ ոչ թե միայն մարդկանց հետ կոնտակտը։ Իսկ եթե ուղեղը զբաղված է այլ հարցերով, կարելի է խուսափել այդ ամենից ։
Երկարատև մեկուսացումը հաճախ անցանկալի է համարվում՝ առաջացնելով միայնություն կամ ճգնավորություն, որը պայմանավորված է հարաբերություններ հաստատելու անկարողությամբ։ Դա կարող է դառնալ նաև մեծ դեպրեսիվ խանգարման պատճառ։ Այդուհանդերձ, որոշ մարդկանց համար մենակությունը դեպրեսիվ չէ, իսկ երրորդները (օրինակ՝ վանական) տևական մեկուսացումը համարում են հոգևոր պայծառացման միջոց։
Պատմության ընթացքում բռնի մեկուսացումը (մեկուսի կալանք) կիրառվել է որպես պատժի մեթոդ։ Որոշ հոգեբանական վիճակներ (ինչպես՝ շիզոֆրենիան և շիզոիդ անձնային խանգարումը) կապված են առանձնություն փնտրելու միտման հետ։
Հուզական մեկուսացումը մեկուսացման տարբերակ է, երբ անձն ունի լավ գործառնող սոցիալական ցանց, սակայն միաժամանակ իրեն զգում է ուրիշներից հուզականորեն տարանջատված։ Վերջերս որոշ հետազոտողներ (Robert J. Coplan և Julie C. Bowker) ժխտել են այն միտքը, որ մեկուսացումն իր էությամբ ապակառուցողական է և ոչ ցանկալի։ Իրենց «The Handbook of Solitude» գրքում հեղինակները նշում են, թե ինչպես կարող է մենակությունը նպաստել ինքնագնահատականի բարձրացմանը, ձևավորել մտքի պարզություն և թերապևտիկ ազդեցություն ունենալ ։
Հոգեբանական ազդեցություն
Մեկուսացումն ունի ինչպես դրական, այնպես էլ բացասական հոգեբանական ազդեցություն։ Մեծ մասամբ այդ ազդեցությունը և կյանքի շարունակականությունը պայմանավորված է մարդու՝ մեկուսացման մեջ գտնվելու ժամանակով ։ Դրական ազդեցությունը կարող է տատանվել մեծ ազատությունից մինչև մեծ հոգևորություն, այն դեպքում, երբ բացասական ազդեցություններից է սոցիալական մեկուսացումը, որը կարող է դառնալ հոգեկան հիվանդությունների առաջացման պատճառ ։ Թեև դրական միայնությունը հաճախ ցանկալի է, բացասական միայնությունը հաճախ մարդու կամքից անկախ է կատարվում և ցանկալի չէ ։
Դրական ազդեցություն
Միայնակ ժամանակ անցկացնելն ունի մի շարք առավելություններ։ Դրանցից մեկը ազատությունն է, քանի որ այլ մարդկանց սահմանափակումները մենակության մեջ գտնվող մարդու վրա ազդեցություն չեն գործում՝ նրան տալով գործողությունների ազատություն։ Այդ պարագայում ուրիշների կարծիքը նաև չի անդրադառնում որոշումների կայացման վրա ։
Մեկուսացման պարագայում կարող է խթանվել նաև մարդու ստեղծագործականությունը։ Մենակությունը կարող է ընդլայնել ազատությունը, իսկ շեղվելուց ունեցած ազատությունը կարող է ընդլայնել ստեղծագործական ներուժը։ 1994 թվականին հոգեբան Միհայ Չիկսենտմիհային հայտնաբերել է, որ այն դեռահասները, որոնք տանել չեն կարողանում մենակությունը, հաճախ չունեն զարգացած ստեղծագործական ներուժ ։
Մենակ մնալու արդյունքում առաջացած ժամանակը կարելի է կիրառել նաև ինքնակատարելագործման համար, ձևավորել կամ բացահայտել իրեն առանց արտաքին շեղող հանգամանքների, ինչպես նաև իրականացնել ինքնահայեցություն և ինքնավերլուծություն ։
Բացասական ազդեցություն
Չափից շատ մեկուսացումը ոչ միշտ է համարվում օգտակար։ Մի շարք բացասական հետևանքներ են նկատվել դատապարտյալների շրջանում։ Հաճախ դատապարտյալները շատ ժամանակ են անցկացնում մեկուսացման պայմաններում, ինչի արդյունքում նրանց վարքագիծը վատանում է ։ Մենակությունը կարող է առաջացնել ֆիզիոլոգիական ռեակցիաներ, որոնք վտանգ են սպառնում առողջության համար ։
Մեկուսացման բացասական հետևանքները պայմանավորված են նաև անձի տարիքով։ Կրտսեր դպրոցականները, որոնք հաճախ են մենակ մնում, կարող են դրան բացասաբար արձագանքել ։ Դա հիմնականում պայմանավորված է նրանով, որ այդ տարիքում մենակությունը չի ընտրվում երեխայի կողմից։
Թեև դեռահասները հիմնականում իրենց միայնակ և տխուր են զգում, երբ իրենց մտերիմներն իրենց կողքին չեն, սակայն նրանք ևս ժամանակ առ ժամանակ կարիք են ունենում մենակ մնալու։ Այդուհանդերձ, այն դեռահասները, որոնք հաճախ են միայնակ ժամանակ անցկացնում, սովորաբար պակաս հարմարված են միջավայրին, քան նրանց այն ընկերները, որոնք համատեղում են մենակությունը սոցիալական ժամանցի հետ ։
Որպես հաճույք
Մեկուսացումը պարտադիր չէ, որ հանգեցնի միայնակության զգացման, և փաստացի այն գիտակցաբար ընտրողների համար կարող է լինել հաճույք ստանալու աղբյուր։ Օրինակ, կրոնական համատեքստում որոշ վանականներ նախընտրում են լռությունը և բավականություն են ստանում իրենց ընկալմամբ Աստծո հետ միանալու արդյունքում։ Մենակությունը վիճակ է, որը կարելի է օգտագործել աղոթելու, «ինքն իր և Աստծո հետ մնալու» համար ։ Բուդդան հասել է լուսավորվածության մեդիտացիայի կիրառման, զգայական տեղեկություններից, մարմնական պահանջմունքներից և արտաքին ցանկություններից, ներառյալ՝ սոցիալական փոխներգործությունից ազատվելու արդյունքում։ Մենակության հիմքում ընկած է ներքուստ բավականություն ստանալը, սակայն դա չի ենթադրում լիակատար հեռացում արտաքին աշխարհից։
Որպես պատիժ
Մեկուսի բանտարկության ձևով մեկուսացումը պատժի կամ կանխարգելման ձև է, որը կիրառվում է տարբեր երկրներում ծանր հանցագործությունների կատարման մեջ մեղադրվողների, ինչպես նաև այն մարդկանց նկատմամբ, որոնց ներկայությունը այլ բանտարկյալների հետ ռիսկային է, կարող են ինքնասպանություն գործել, ունեն առողջական խնդիրներ կամ տրավմաներ ։
Արտաքին հղումներ
Կատեգորիա:Կյանքի կազմակերպում Կատեգորիա:Էմոցիաներ Կատեգորիա:Վարք Կատեգորիա:Սոցիալական հոգեբանություն
Ջեյդեն Մարտել
Ջեյդեն Ուեսլի Մարտել (Jaeden Wesley Martell, ), ամերիկացի դերասան։ Առավել հայտնի է 2017 թվականին «Այն» ֆիլմում կերտած Բիլլ Դենբրոյի դերով։
Կենսագրություն
Ծնվել է 2003 թվականի հունվարի 4-ին ԱՄՆ-ի Փենսիլվանիա նահանգի Ֆիլադելֆիա քաղաքում՝ Անժել Մարտելի և Ուեսլի Լիբերերի ընտանքում ։ Նրա մորական կողմից տատիկը՝ Չիսուն Մարտելը կորեուհի է ։ 2011 թվականին ութ տարեկան հասակում մոր հետ տեղափոխվում է Լոս Անջելես, որտեղ նկարահանվում է մի քանի գովազդային հոլովակներում ։ Իր կարիերայի առաջին վեց տարիներին նա օգտագործել է Լիբերեր ազգանունը, սակայն, 2019 թվականին նա սկսում է օգտագործել իր մոր օրիորդական ազգանունը՝ Մարտելը։
2013 թվականին Ջեյդենը «Սուրբ Վինսենթ» ֆիլմում գլխավոր դեր է կատարել։ 2017 թվականին «Այն» ֆիլմում կատարել է Բիլլ Դենբրոյի դերը, որը Սթիվեն Քինգի նույնանուն վեպի էկրանավորումն է ։
Արտաքին հղումներ
Կատեգորիա:Ամերիկացի դերասաններ Կատեգորիա:21-րդ դարի դերասաններ Կատեգորիա:Ամերիկացի կինոդերասաններ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի տղա երեխա դերասաններ
Պոբոյկա
Պոբոյկա (Побойка), գետ Ռուսաստանում, հոսում է Վլադիմիրի մարզում, Կոմի Հանրապետությունում։ Գետաբերանը տեղակայված է Սուդոգդա գետի ձախ ափին՝ 46 կմ հեռավորության վրա։ Գետի երկարությունը 25 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկսկոմի ավազանային շրջանին գետն է։ Գետավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Love (երգ)
Love, ամերիկացի երգչուհի Լանա Դել Ռեյի երգն է։ Թողարկվել է 2017 թվականի փետրվարի 18–ին՝ Polydor Records և Interscope Records լեյբլների կողմից, որպես երգչուհու հինգերորդ ստուդիական ալբոմ Lust for Life–ի (2017) լիդ–սինգլ։ Երգի պրոդյուսերներ հանդիսացան Լանա Դել Ռեյը, Էմիլ Հայնին, Բենի Բլանկոն, Ռիք Նաուլսը և Կիերոն Մենզիեսը։ Փետրվարի 17–ին Լոս Անջելեսում փակցվեցին գովազդային պաստառներ, որից հետո թողարկման օրը հետաձգվեց, քանզի համացանցում նույն օրը երգն ապօրինի կերպով թողարկվեց և տարածվեց   ։
Քննադատական ընդունում
Երգը հիմնականում ստացել է դրական արձագանքներ քննադատների կողմից։ Pitchfork ամսագրի աշխատակից Իվ Բարլովը գրում է․ ««Love»–ը մի ստեղծագործություն է, որը ստիպում է զգացմունքներին առաջ գալ և իմաց տալ, որ սերը միշտ հաղթում է»։ Բարլովը երգին նաև տվել է «Լավագույն նոր երգ» կոչումը ։ Rolling Stone–ի Դանիել Կրեպսը երգը կոչեց «օրհներգային», Vulture–ի Ֆրանկ Գուանը այն անվանեց «սքանչելիորեն լավ» , PopCrush–ի Էրիկա Ռուսելը գրել է, որ երգը «միջին տեմբր ունեցող ստեղծագործություն է՝ երիտասարդության և սիրո մասին» ։
Տալի հուշամրցաշար 2016
Տալի հուշամրցաշար 2016 - շախմատային մրցաշար, որն անցկացվել է 2016 թ. սեպտեմբերի 26-ից հոկտեմբերի 6-ը Մոսկվա քաղաքում։
Love (երգ)
Կոմերցիոն հաջողություն
«Love»–ը Billboard Hot 100–ում զբաղեցրեց 44–րդ հորիզոնականը, դառնալով Դել Ռեյի ամենաբարձր զբաղեցրած հորիզոնականը՝ Ultraviolence ալբոմի լիդ–սինգլ West Coast–ից հետո։ Ինչպես նաև այն գրավեց 2–րդ հորիզոնականը «Հոթ ռոք երգեր» շքերթում՝ անցնելով 2013 թվականի Young and Beautiful–ի 3–րդ հորիզոնականը։ «Love»–ը դարձավ Դել Ռեյի առաջին համար 1 երգը «Ռոք թվային երգերի վաճառքներ» հիթ–շքերթում՝ վաճառելով 46,000 օրինակ իր առաջին շաբաթում, ըստ Nielsen Music–ի։ Երգը ինչպես նաև գրավեց 5–րդ հորիզոնականը «Ռոք աուդիոծառայությունների երգեր» շքերթում՝ 6.6 լսումներով։ Այն զբաղեցրեց 9–րդ հորիզոնականը «Թվային երգեր» չարթում։
Տալի հուշամրցաշար 2016
Մրցանակներ
Մրցանակային ֆոնդը կազմել է 200 000 դոլար.
Love (երգ)
Տեսահոլովակ
Համաձայն BreatheHeavy.com կայքի տեսահոլովակը ստեղծման ընթացքում է եղել սկսված 2016 թվականի հունիս ամսից։ Աննա Կոֆոնը՝ Լանա Դել Ռեյի վարսահարդարը, Ինստագրամում ավելացրել էր Դել Ռեյի դիմահարդարման պարագաների նկարները, որը հետագայում ջնջեց ։
2017 թվականի փետրվարի 20–ին Դել Ռեյը Ինստագրամյան ուղիղ եթերում հայտարարեց տեսահոլովակի մասին։ Ուղիղ եթերից մի փոքր անց տեսահոլովակը կարելի էր գնտել ՅուԹյուբի պատշոնական էջում։ Առաջին շաբաթվա ընթացքում այն հավաքեց ավելին քան 19 միլիոն դիտում ։
Տեսահոլովակը սկսվում է սև ու սպիտակ կադրերով, որտես Դել Ռեյը բեմի վրա երգում է փոքրիկ հանդիսատեսի համար։ Մյուս կադրերում ցուցադրվում են երկու երիտասարդ զույգեր, ովքեր պատրաստվում են ծովափ այցելելուն։ Երբ Դել Ռեյը սկսում է երգել կրկներգը, տեսահոլովակը ստանում է գույներ և երիտասարդ զույգը ավտոմեքենայի մեջ միայնակ լինելով լողում է տիեզերքում։ Երգի վերջում Դել Ռեյն ու իր բենդը երգում են Լուսնի վրա։ Ապա տեսախցիկը ցուցադրում է տիեզերքը, որը վերածվում է սև անցքի։ Ռեժիսոր է հանդիսացել Ռիչ Լին։
Կենդանի կատարումներ
Լանա Դել Ռեյը երգն առաջին անգամ կատարել է 2017 թվականի մարտի 17–ին՝ South by Southwest փառատոնի ժամանակ, Օստին, Տեխաս ։
Մեդիայում օգտագործում
«Love»–ը կարելի է լսել Siesta Key հեռուստաշոուի առաջին սերիայի ժամանակ ։
Արտաքին հղումներ
Կատեգորիա:Երգեր այբբենական կարգով Կատեգորիա:Լանա Դել Ռեյի երգեր Կատեգորիա:2017 երգեր
Հին տունը
Հին տունը (Det gamle Huus), դանիացի հեքիաթագիր Հանս Քրիստիան Անդերսենի հեքիաթներից։ Գրվել է 1847 թվականին։
Ռուսներ
Ռուսներ, արևելասլավոնական էթնոս, Ռուսաստանի մեծաթիվ բնիկ ազգը (ըստ 2010 թվականի համառուսաստանյան մարդահամարի՝ կազմում է բնակչության 80 %-ը ), ամենամեծաթիվ եվրոպական ազգը։ Խոշոր սփյուռք գոյություն ունի Ուկրաինայում, Ղազախստանում, ԱՄՆ-ում, Բելառուսիայում և այլ պետություններում։ Ամբողջ աշխարհում հաշվվում է մոտավորապես 133 միլիոն ռուսներ։ Ըստ ՀԿՈւՀԿ (Հասարակական կարծիքի ուսումնասիրման համառուսաստանյան կենտրոն) 2010 թվականի մարտին անցկացրած հարցման տվյալների՝ Ռուսաստանում բնակվող ռուսների 75 %-ը իրենց համարում է ուղղափառության հետևորդ, շոշափելի է նաև ոչ մի կրոնի չհետևողների թիվը։ Ազգային լեզուն ռուսերենն է։
Ինքնանվանում
Ռուսների ինքնանվանումը՝ «русские» (ռուսկիյե), առաջացել է «русские люди» (ռուս մարդիկ) երկանդամ կապակցությունից, որի երկրորդ անդամը ժամանակի ընթացքում դուրս է եկել գործածումից ։ Հնում այն օգտագործվում էր հիմնականում խոսակցական լեզվում, իսկ մինչև 18-րդ դարը ռուսների և արևելասլավոնական ազգերի ինքնանվանումը եղել է Ռուս (Русь), այնպես, ինչպես անվանում էին երկիրը (Древняя Русь)։ 17-18-րդ դարերում այն աստիճանաբար փոխարինվել է նոր՝ россияне (ռոսիյանե) ինքնանվանումով, իսկ ավելի ուշ, 18-19-րդ դարերում՝ великорусы (վելիկոռուսի, բառացի՝ «մեծ ռուսներ»)։ Սակայն աստիճանաբար գրական լեզու էր ներթափանցում «русские» ինքնանվանումը, որը սկզբում վերագրվում էր բոլոր երեք արևելասլավոնական ազգություններին, սակայն 1917-ից սկսած՝ միայն վելիկոռուսներին։
Այժմ, որպես ռուսների ինքնանվանում գործածվում են ինչպես «русские», այնպես էլ «россияне» անվանումները, ընդ որում, առաջինով բնորոշում են էթնիկ ռուսերին՝ կապ չունի, թե որ երկրում են նրանք ապրում, կամ թե որ երկրի քաղաքացի են համարվում, իսկ երկրորդով՝ միայն Ռուսաստանի քաղաքացիներին, առանց հաշվի առնելու նրանց ազգային պատկանելիությունը, սոցիալական, կրոնական կամ այլ առանձնահատկությունները։ Նման բաժանումը կիրառվում է միայն ռուսերեն լեզվում։
Ծանոթագրություններ
Կատեգորիա:Ռուսներ
Բիգորսկի վանք
Բիգորսկի սուրբ Հովհաննես Մկրտչի վանք  (Бигорски манастир), Մակեդոնիայի ուղղափառ եկեղեցու անկանոն վանք՝ տեղակայված Մակեդոնիայի հյուսիս-արևմուտքում, Դեբար-Գոստիվարի ուղիղ ճանապարհի մոտ, ընկած է Բիստրի լանջին, Ռադիկա գետի ափին՝ Ռոստուշե, Վելեբրդո, Բուտիշե և Տրեբիշտա գյուղերի միջև։ «Բիգորսկ» անվանումը կապված է վանքի տուֆից կառուցված լինելու հետ (մակեդոներեն՝ «бигор»)։
Պատմություն
Վանքը հիմնադրվել է 1020 թվականին։ Ըստ լեգենդի վանքը հայտնվել է այն տեղում, որտեղ վանական Հովհաննեսը գետից հանել է հրաշագործ Հովհաննես Մկրտիչի սրբապատկեր։ 16-րդ դարում վանքը ավերվեց թուրքերի կողմից։ Թուրքական տիրակալությունից հետո վանքի տարածքում մնացել էր միայն ոչ մեծ եկեղեցի։ Հովհաննես Մկրտիչի սրբապատկերը խորհրդավոր ձևով անհայտացավ, ըստ լեգենդի ամբողջականորեն պահպանված տեսքով վերադարձվել է ավելի ուշ՝ այն նույն տեղում, որտեղից հայտնաբերվել էր։
Վանքի վերականգնումը սկսվեց միայն 1743 թվականին Իլարիոն վանահոր կողմից։
Վանքի տաճարի պատկերակալը ամենահայտնին է Մակեդոնիայում։ Այն ստեղծվել է 1829—1835 թվականներին։ Պատկերակալի ստեղծողներն են Պյոտր Ֆիլիպով-Գարկատան և նրա եղբայր Մարկոն Գարի գյուղից, Մակրարիջ Ֆրկովսկին Գալիկնիկ գյուղից և Ավրամ Դիկովը Վազիլ ու Ֆիլիպ որդիների հետ Օզոի գյուղից։ Պատկերակալը բաժանված է վեց աստիճանների։ Գեղարվեստական փորագրումն իրենից ներկայացնում է բուսական զարդաքանդակ։ 1885 թվականին ստեղծվեց Հովհաննես Մկրտիչի արծաթե սրբապատկերի շրջանակը, որում այն պահպանվում է մինչ օրս։
Գրականություն
Կատեգորիա:Հյուսիսային Մակեդոնիա Կատեգորիա:Կրոն
Անահիտ Խանդիլյան
Անահիտ Գեղամի Խանդիլյան, հայ սրտաբան։ Բժշկական գիտությունների դոկտոր (2004):
Կենսագրություն
Անահիտ Խանդիլյանը ծնվել է 1950 թվականի հոկտեմբերի 13-ին, Երևանում։ 1972 թվականին ավարտել է Երևանի բժշկական ինստիտուտը։ 1974-1976 թվականներին աշխատել է Հանրապետության կլինիկական հիվանդանոցի նեֆրոլոգիական բաժնում, 1976 թվականից աշխատել է Երևանի բժշկական ինստիտուտում, 2002 թվականին, միաժամանակ՝ ուսումնական մասի վարիչ ։
Աշխատանքները վերաբերում են շաքարախտային կարդիոմիոպաթիաներին. աշխարհում առաջինն է բացահայտել այդ հիվանդության ախտածնային մեխանիզմը, մշակել ախտորոշման և բուժման եղանակներ (սրտաբանների միջազգային գիտաժողովի 1-ին կարգի մրցույթ՝ 1991, Համբուրգ)։
Ծանոթագրություններ
Կատեգորիա:Հայ սրտաբաններ Կատեգորիա:Բժշկական գիտությունների դոկտորներ Կատեգորիա:Երևանի պետական բժշկական համալսարանի շրջանավարտներ
Perfect Places
Perfect Places, նորզելանդացի երգչուհի և երգահան Լորդի երգն է։ Այն թողարկվել է 2017 թվականի հունիսի 1–ին՝ Universal New Zealand լեյբլի կողմից, որպես երգչուհու երկրորդ ստուդիական ալբոմ Melodrama–ի (2017) երկրորդ սինգլ՝ հաջորդելով Green Light–ին։ Լորդը Ջեկ Անտոնոֆի, Էնդրյու Վայաթի և Ֆրանկ Դյուկսի հետ համատեղ հանդիսացել է երգի գրողն ու պրոդյուսերը ։
Քննադատական ընդունում
«Perfect Places»–ը ստացել է դրական արձագանքներ։ Pitchfork ամսագրի Ջեն Փելին երգին տվել է «Լավագույն նոր երգ» կոչումը ։ Spin ամսագրի Վինսթոուն Չուք–Վիլսոնը համեմատեց երգը «Green Light»–ի հետ, որտեղ «Լորդը մեզ հեռարձակում է ինչ–որ լուսավորված երեկույթից՝ ըմբոստ զգալով և ռադիոյով հիթերն այքան բարձր լսելով, որ նրանք սպառնում են «կոտրել լսափողերը», ապա երգերից ստացած զգացումները մեզ վրա լցնելով»։ Նա հավելեց, որ «կա համակրանք «Perfect Places»–ի ոչ կատարելիության մեջ։ Սա երգ է այն մասին, որ չգիտես ինչ ես անում, կամ ինչու… Չկա ոչ մի կատարյալ երգ կամ կատարյալ վայր․ չկա ոչ մի մուսա հետևելու համար, քան դու՝ ինքդ, անգամ եթե դրան հետևելով դու զգում ես կորած (երիտասարդ և ամաչկոտ), այնպիսին, ինչպիսին էիր ամենասկզբում» ։
Կենդանի կատարումներ
Լորդը կատարել է երգը The Tonight Show Starring Jimmy Fallon հեռուստաշոուի ժամանակ 2017 թվականի հունիսի 16–ին՝ Melodrama–ի թողարկման օրը ։ Նա երգել է նաև Much Music Video Awards մրցանակաբաշխության ժամանակ 2017 թվականի հունիսի 18–ին։ Իսկ 2017 թվականի հուլիսի 17–ին Լորդը կատարեց երգի մեկ այլ տարբերակ Late Night with Seth Meyers հեռուստաշուում։
Տեսահոլովակ
Հունիսի 21–ին Լորդը գրեց բաց նամակ, որում ասում է, որ նա նկարահանում է տեսահոլովակը, իսկ արդեն օգոստոսի 1–ին Ինստագրամում ասաց, որ տեսահոլովակը կթողարկվի օգոստոսի 3–ին։ Ռեժիսոր է հանդիսացել Գրանտ Սինգերը, ով նաև նկարահանել է Green Light–ի տեսահոլովակը ։
Ծանոթագրություններ
Կատեգորիա:Երգեր այբբենական կարգով Կատեգորիա:Լորդի երգեր
Վոշենկա
Վոշենկա (Вошенка), գետ Ռուսաստանում, հոսում է Վլադիմիրի մարզում, Կոմի Հանրապետությունում։ Գետաբերանը տեղակայված է Կոլոկշա գետի աջ ափին՝102 կմ հեռավորության վրա։ Գետի երկարությունը 14 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկսկոմի ավազանային շրջանին գետն է։ Գետավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Հունգարական հեղափոխություն (1956)
Հունգարիայի 1956-ի հեղափոխություն, զինված ապստամբություն Հունգարիայում կոմունիստական դրածո վարչախմբի դեմ։ Ճնշվել է խորհրդային զորքերի կողմից։
Հունգարիայում դրածո վարչախմբի հաստատումը
1945 թվականի փետրվարին խորհրդային զորքերը գրավում են Հունգարիան։ 1947 թվականին Փարիզի պայամանագրով Հունգարիան ճանաչվում է անկախ, դառնում ՄԱԿ-ի անդամ։ 1947-1949 թվականներին ԽՍՀՄ հատուկ ծառայություններն ու նրանց գործակալները տեռորի, շանտաժի, կեղծիքների միջոցով Հունգարիայում հաստատում են կոմունիստական միակուսակցական դրածո վարչախումբ։
Խորհրդային զորքերի կարգավիճակը Հունգարիայում
Փարիզի պայմանագրով նախատեսվում էր դուրս բերել խորհրդային զորքերն Արեվելաեվրոպական երկրներից։ Սակայն 1955 թվականի մայիսի 14-ին Վարշավայում Ալբանիան, Բուլղարիան, Գերմանիայի Դեմոկրատական Հանրապետությունը, Լեհաստանը, Հունգարիան, Չեխոսլովակիան, Ռումինիան և ԽՍՀՄ-ը հիմնում են «Վարշավայի պայմանագրի կազմակերպություն» (ՎՊԿ) ռազմաքաղաքական դաշինք, որով ԽՍՀՄ-ն իրավունք է ստանում զորք տեղակայել ՎՊԿ երկրներում։
Ընդվզման նախաշեմին
Հունգարիայում 1947-1952 թվականներին 650.000 մարդ հալածվում և հետապնդումների է ենթարկվում, սահմանափակվում է ազատ խոսքը։ 1949 թվականին կալանավորվում է 200 քաղաքական գործիչ, որոնց մի մասը մահապատժի է ենթարկվում։ 1952 թվականին բռնադատվում է 540.000 մարդ, քրգործեր են հարուցվում 1.5 միլիոն մարդու նկատմամբ։ Վճարվող մեծ ռազմատուգանքը խոչընդոտում է տնտեսության զարգացմանը։ 1953 թվականին Հունգարիայի կառավարության ղեկավար է նշանակվում Իմռե Նաձը, որը սկսում է բարեփոխումներ իրականացնել. Քաղբանտարկյալների նկատմամբ համաներում է կիրառվում, դադարեցվում է բռնի կոլեկտիվացումը, մամուլին որոշակի ազատություններ են տվում և այլն։ Կրեմլը 1955 թվականի ապրիլի 18-ին պաշտոնանկ է անում Իմրե Նաձին, ինչը հասարակական դժգոհության ալիք է բարձրացնում։
«Շանդոր Պետեֆի» խմբակը
1955 թվականին հունգարացի ուսանողները հիմնում են «Շանդոր Պետեֆի» խմբակը (Շանդոր Պետեֆին 1848 թվականի հունգարական հեղափոխության առաջնորդներից է, զոհվել է 1849 թվականին ռուսների դեմ կռվում), որը դառնում է ազատ բանավեճերի ակումբ։ 1956 թվականի հունիսին Պոզնանի ապստամբության ազդեցությամբ Հունգարիայում սրվում են ընդդիմադիր և հակախորհրդային տրամադրությունները։ Փակվում է «Շանդոր Պետեֆի» խմբակը, մի քանի ուսանող ձերբակալվում է։ Մնացածները հոկտեմբերի 16-ին ստեղծում են «Հունգարիայի համալսարանների և ակադեմիաների ուսանողների միությունը», որը ղեկավարում է հակակառավարական ցույցերն ու ապստամբությունը։
Առաջին հուժկու ցույցերը
Առաջին զանգվածային հակակոմունիստական ցույցը տեղի է ունենում 1956 թվականի հոկտեմբերի 6-ին, որին մասնակցում է մոտ 100.000 մարդ, հնչում են հակաստալինյան, հակառուսկան կոչեր։ Հոկտեմբերի 22-ին ուսանողները ներկայացնում են 16 պահանջ, այդ թվում՝ խորհրդային զորքերի դուրս բերումը, քաղբանտարկյալների ազատ արձակումը և այլն։
Ապստամբության սկիզբը
Հոկտեմբերի 23-ին երթին մասնակցում է 200.000 մարդ, հնչում են հակակոմունիստական և հակախորհրդային կոչեր, պետական դրոշների վրայից կտրում-հեռացնում են խորհրդային խորհրդանիշը։ Հոկտեմբերի 24-ին ցուցարարները գրավում են հունգարական զորքերի ռազմակայաններից մեկը և զինվում, մի քանի հազար հունգարացի զինվոր անցնում է ցուցարարների կողմը։ Ապստամբները գրավում են Ազգային ռադիոյի շենքը, ջարդուփշուր անում Ստալինի հուշարձանը, ինչից հետո խորհրդային տանկերը մտնում են Բուդապեշտ, վերահսկողության տակ վերցնում խորհրդարանը և օդանավակայանը։ Սկսվում են զինված բախումները։
Խորհրդային կայսրության հակազդեցությունը
Հոկտեմբերի 25-ին Կրեմլը Հունգարիա է գործուղում Յանոշ Կադարին։ Իմռե Նաձը Միկոյանի և Սուսլովի հետ բանակցություններ է սկսում։ Հոկտեմբերի 30-ին Իմռե Նաձը հայտարարում է կոալիցիոն կառավարություն ձևավորելու մասին։ Հոկտեմբերի 31-ին ԽՄԿԿ կենտկոմի նիստում Խրուշչովը պահանջում է Յանոշ Կադարի գլխավորությամբ նոր կառավարություն ստեղծել Հունգարիայում, իսկ հեղափոխության ճնշումը հանձնարարվում է մարշալ Իվան Կոնևին։ Խորհրդային նոր զորամիավորումներ են մտնում Հունգարիա։ Ի պատասխան Իմռե Նաձը հայտարարում է Հուգարաիայի ՎՊԿ-ից դուրս գալու մասին։
Խորհրդային զորքի ներխուժումը
Հեղափոխությունը ճնշելու նպատակով, Հունգարիայում էին տեղակայվել խորհրդային 8-րդ տանկային դիվիզիան՝ գեներալ-լեյտենանտ Համազասպ Բաբաջանյանի հրամանատարությամբ, և 38-րդ բանակը՝ գեներալ-լեյտենանտ Հաջի-Ումար Մամսուրովի հրամանատարությամբ ։ 1956 Նոյեմբերի 3-ի ժամը 21։ 30-ին, խորհրդային բանակը ամբողջությամբ շրջապատեց Բուդապեշտը ։ Նոյեմբերի 4-ի առավոտյան սկսվում է «Վիխր» գործողությունը, որին մասնակցում է խորհրդային 60.000 զինվոր։ Ապստամբները փողոցային բարիկադներ են կառուցում և կռվում զավթիչների դեմ, իսկ նրանց գործակալներին հրապարակավ կախում։ Խորհրդային զինվորները կրակ են բացում ոչ միայն ապստամբների, այլև խաղաղ բնակչության վրա, զոհված հունգարացիների հազարավոր դիակները փողոցներից հավաքվում ու նետում են Դանուբ գետը։ Նոյեմբերի 7-ին հեղափոխությունը ճնշվում է, խորհրդային բանակի ուղեկցությամբ Յանոշ Կադարը մտնում է Բուդապեշտ։ Իռմե Նաձին ձերբակալում են ու տանում Մոսկվա։
Կորուստներն ու բռնաճնշումները
«Վիխր» գործողության ժամանակ զոհվում է 3.000 հունգարացի ապստամբ, 700 սովետական զինվոր, վիրավորվում են տասնյակ հազարավոր մարդիկ։ Հեղափոխությունը ճնշելուց հետո ձերբակալվում է 15.000 մարդ, որից 280-ը մահապատժի է դատապարտվում։ Հետապնդումից խուսափելու համար ավելի քան 200.000 մարդ արտագաղթում է երկրից։ 1958 թվականի հունիսի 9-ին սկսվում է Իմրե Նաձի և նրա համախոհների դատավարությունը։ Իմրե Նաձին մեղադրում են պետական դավաճանության մեջ և հունիսի 15-ին մահապատժի դատապարտում։ Պատիժը կիրառվում է հաջորդ օրը։
Աղբյուրներ
Կատեգորիա:Հունգարիայի պատմություն Կատեգորիա:Սառը պատերազմ Կատեգորիա:Հունգարիայի պատերազմներ Կատեգորիա:1956 հակամարտություններ Կատեգորիա:Time-ի վարկածով «Տարվա մարդ» ճանաչվածներ Կատեգորիա:1956 միջազգային հարաբերություններում Կատեգորիա:20-րդ դարի հեղափոխություններ
Շոստկայի շրջան
Շոստկայի շրջան (Шосткинський район), շրջան Ուկրաինայի Սումիի մարզում։
Ստեղծվել է 1923 թվականին։ Վարչական կենտրոնը՝ Շոստկա ։
Աշխարհագրություն
Շրջանի տարածքի մակերեսը կազմում է 1211 կմ²։
Արտաքին հղումներ
Կատեգորիա:Սումիի մարզ Կատեգորիա:Ուկրաինայի շրջաններ
Պուտիվլի շրջան
Պուտիվլի շրջան (Путивльський район), շրջան Ուկրաինայի Սումիի մարզում։
Ստեղծվել է 1923 թվականին։ Վարչական կենտրոնը՝ Պուտիվլ ։
Աշխարհագրություն
Շրջանի տարածքի մակերեսը կազմում է 1103 կմ²։
Արտաքին հղումներ
Կատեգորիա:Սումիի մարզ Կատեգորիա:Ուկրաինայի շրջաններ
Իվան Վոլինկին
Իվան Կիրիլովիչ Վոլինկին (Ива́н Кири́ллович Волы́нкин, ), ռուս դիվանագետ։ Հայաստանում ՌԴ արտակարգ և լիազոր դեսպան։
Կենսագրություն
1981 թվականին ավարտել է Միջազգային հարաբերությունների Մոսկվայի պետական ինստիտուտը։ Դիվանագիտական աշխատանքով սկսել է զբաղվել 1981 թվականից։
Ընտանիք
Ամուսնացած է, ունի չափահաս դուստր և որդի։
Արտաքին հղումներ
Կատեգորիա:Ռուս դիվանագետներ Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Սորել ան Վիմե
Սորել ան Վիմե (Sorel-en-Vimeu), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 203 մարդ, բնակչության խտությունը` 49.63 մարդ/կմ²։ Բնակավայրը զբաղեցնում է 4.09 կմ² տարածք։
Աշխարհագրություն
Գտնվում է Փարիզ քաղաքից 135 կմ հյուսիս, Ամյեն քաղաքից 31 կմ հյուսիս-արևմուտք։
Բնակչություն
Բնակչության քանակը ըստ տարիների
High by the Beach
«High by the Beach», ամերիկացի երգչուհի Լանա Դել Ռեյի երգը։ Այն թողարկվել է 2015 թվականի օգոստոսի 10-ին՝ որպես «Honeymoon» ստուդիական չորրորդ ալբոմի առաջին սինգլ ։ Երգը գրել են Լանա Դել Ռեյը, Ռիք Նովելսը և Կիրոն Մենզիսը։
Սորել ան Վիմե
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 155 աշխատունակ (15-64 տարեկան) բնակիչ, որոնցից ակտիվ էին 115-ը, իսկ ոչ ակտիվները` 40։ Ակտիվության ցուցանիշը կազմում է 74,2 %։ 115 աշխատունակ մարդկանցից աշխատել է 96 անձ (50 տղամարդ և 46 կին)։ Գործազուրկ են եղել 19 անձ (9 տղամարդ և 10 կին)։ 40 անաշխատունակներից 14-ը եղել են աշակերտներ կամ ուսանողներ, 20-ը` թոշակառուներ, իսկ 6-ը չեն աշխատել տարբեր պատճառներով ։
High by the Beach
Արտաքին հղումներ
Կատեգորիա:2015 սինգլներ Կատեգորիա:Լանա Դել Ռեյի երգեր Կատեգորիա:2015 երգեր Կատեգորիա:Սենտիմենտալ սիրային երգեր Կատեգորիա:Երգեր թմրանյութերի մասին
Սորել ան Վիմե
Ծանոթագրություններ
Կատեգորիա:Ֆրանսիայի բնակավայրեր
Պինսուր
Պինսուր (Пынсур), գետ Ռուսաստանում, հոսում է Վլադիմիրի մարզում, Կոմի Հանրապետությունում։ Գետաբերանը տեղակայված է Կուրլովա գետի աջ ափին՝ 100 կմ հեռավորության վրա։ Գետի երկարությունը 11 կմ է։
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Ալեքսանդր Ռոյտբուրդ
Ալեքսանդր Անատոլևիչ Ռոյտբուրդ (Олександр Анатолійович Ройтбурд, ), խորհրդային և ուկրաինացի նկարիչ, Օդեսայի գեղարվեստի թանգարանի տնօրեն ։
Կենսագրություն
Ծնվել է Օդեսայում 1961 թվականին։ 1983 թվականին ավարտել է Օդեսայի մանկավարժական ինստիտուտի գրաֆիկական արվեստի ֆակուլտետը։
1993 թվականին հանդես է եկել որպես «Новое искусство» ընկերության համահիմնադիր և նույն տարում աշխատել այնտեղ որպես գեղարվեստական ղեկավար, իսկ 1999 - 2001 թվականներին՝ որպես նախագահ։ Որպես տնօրեն աշխատել է նաև Կիևի Մարատ Գելմանի անվան պատկերասրահում։ Ապրում և աշխատում է Կիևում և Օդեսայում ։
Մասնակցել է 2014 թվականի ապրիլի 24-25-ը Կիևում տեղի ունեցած «Украина — Россия: диалог» համագումարին ։
Անհատական ցուցահանդեսներ է ունեցել Ուկրաինայում, ԱՄՆ-ում և Ռուսաստանի Դաշնությունում։
«Мистецький арсенал» ազգային մշակութա-գեղարվեստական և թանգարանային համալիրի զարգացման հարցերով խորհրդի անդամ է ։
Քաղաքական տեսակետ
Եվրոմայդանի մասնակից է ։ 2014 թվականին մայդանից հետո հայտարարել է, որ «Свобода» կուսակցության հրեատյացությունը մնացել է անցյալում, բայց եվրոմայդանից երեք տարի հետո այն անվանել է ֆաշիստական, որի գաղափարախոսության անկյունաքարը հրեատյացությունն է ։ 2014 թվականի մայիսի 2-ին, երբ Արհմիությունների պալատում 48 մարդ էր սպանվել, սոցիալական ցանցերից մեկում գրել է, որ զոհերի մեջ ոչ մի օդեսացի չկա  , ինչը պարզվել է, որ սխալ է , իսկ իրադարձությունններից երեք տարի անց մայիսի 2-ն անվանել է հաղթանակի օր, ոչ թե սգի ։
2018 հուլիսին հավանությաան է արժանացրել Ռուսաստանում բանտարկված ուկրաինացի ռեժիսոր Օլեգ Սենցովին ուղղված ուկրաինացի մշակույթի գործիչների բաց նամակը ։
Արտաքին հղումներ
Կատեգորիա:Նկարիչներ այբբենական կարգով Կատեգորիա:Ուկրաինայի նկարիչների ազգային միության անդամներ
Միքայել Կոտոյան
Միքայել Կոտոյան (հունիսի 24, 1951, Կիրովական, այժմ` Վանաձոր), հայ ռեժիսոր, դերասան։
Կենսագրություն
Միքայել Կոտոյանը ծնվել է 1951 թվականին Վանաձորում՝ ՀՀ վաստակավոր արտիստ, ռեժիսոր Գրիգորի Կոտովի և ՀՀ ժողովրդական արտիստ, դերասանուհի Լենա Փաշինյանի ընտանիքում։ Նախնական կրթությունը ստացել է Գրիբոյեդովի անվան 11 միջնակարգ դպրոցում։
Ստեղծագործական կյանք
1970 թվականին Միքայել Կոտոյանը ընդունվել է Երևանի Գեղարվեստա-թատերական ինստիտուտ, ռեժիսորական ֆակուլտետ։ 1975-ին ավարտելով՝ գործուղվել է Վանաձորի Հ. Աբելյանի անվան պետթատրոն որպես ռեժիսոր և դերասան։ Ռոզովի «Երջանկություն որոնելիս» պիեսի բեմադրությունը Վանաձորի թատրոնում եղել է Միքայել Կոտոյանի դիպլոմային աշխատանքը։
1989-1990 թվականներին Հայկական հեռուստատեսության պատվերով իրականացրել է «Այս աշխարհի խելոքները» և «Փաստաբանի մոտ կամ երջանիկ ամուսիններ» հեռուստաներկայացումները։
1990-1993 և 2001-2004 թվականներին նշանակվել է Գավառի Քալանթարի անվան պետթատրոնի՝ գլխավոր ռեժիսոր և գեղարվեստական ղեկավար։ Այս թատրոնում բեմադրել է «Խնայեցեք ձեր նյարդերը», «Ակամա բժիշկ», «Աշնան արև», «Բրավո» և այլ գործեր։
2004 թվականին նշանակվել է Վանաձորի Հ. Աբելյանի անվան պետթատրոնի գեղարվեստական ղեկավար։ Վանաձորի թատրոնի բեմում Միքայել Կոտոյանը ներկայացրել է «Ռոմեո և Ջուլիետ» ողբերգությունը, Հրանտ Մաթևոսյանի «Ալխո»՝ ըստ «Բեռնաձիեր» պատմվածաշարի բեմականացումը, Ռոբեր Լամուրեի «Ախ՜, փարիզուհիներ, փարիզուհիներ» ներկայացումը։
2003 թվականին «Պատվի համար» և «Չաո» ներկայացումների համար Միքայել Կոտոյանը արժանացել է Հայաստանի թատերական գործիչների միության «Արտավազդ» ամենամյա մրցանակին։ Իր ստեղծագործական աշխատանքների համար նա բազմիցս է արժանացել բարձր գնահատանքի, այդ թվում՝ լավագույն ներկայացումների մրցույթում 1983-ին՝ «Սուրբ Սուսաննան կամ վարպետների դպրոցը», և 1991-ին՝ «Աշնան արև» և «Ակամա բժիշկ» ներկայացումները արժանացել են «լավագույն բեմադրություն» մրցանակների։
Միքայել Կոտոյանը 30-ից ավել բեմադրությունների հեղինակ է։
Այժմ ապրում է ԱՄՆ-ում։
Բեմադրություններ և Դերեր
Դերեր
Արտաքին հղումներ
Կատեգորիա:Հայ դերասաններ Կատեգորիա:Հայ ռեժիսորներ
Մեկսա (այլ կիրառումներ)
Մեկսա, կարող է վերաբերել՝
Մոնտի Ալեգրի դուս Կամպուս
Մոնտի Ալեգրի դուս Կամպուս (Monte Alegre dos Campos), համայնք Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի հյուսիսարևելյան մարզը։ Մտնում է տնտեսական կարգավիճակ ունեցող Վակարիայի գավառի մեջ։ Բնակչությունը կազմում է 3 298 մարդ, ըստ 2006 թվականի տվյալների։ Տարածքը կազմում է 549,740 կմ2։ Բնակչության խտությունը՝ 6,0 մարդ/կմ²։
Վիճակագրություն
Կատեգորիա:Բրազիլիայի բնակավայրեր Կատեգորիա:Ռիու Գրանդի դու Սուլ նահանգի բնակավայրեր
Ռուսլան Բաղդասարյան
Ռուսլան Շահենի Բաղդասարյան ,  Հայաստանի Հանրապետական կուսակցության անդամ, Դավթաշեն վարչական շրջանի ղեկավար ։
Կրթություն
1987-1997 թթ.-ին ընդունվել և ավարտել է Երևանի Սամվել Գևորգյանի անվան թիվ 189 միջնակարգ դպրոցը։ Այնուհետև ընդունվել է Երևանի պետական համալսարանի տնտեսագիտության ֆակուլտետ։
2001 թ.-ին ավարտել է համալսարանը՝ ստանալով տնտեսագիտության բակալավրի աստիճան։
Աշխատանքային գործունեություն
2002 թ.-ին ընտրվել է Դավթաշեն համայնքի ավագանու անդամ և գործունեություն է ծավալել ավագանու կազմում մինչև 2005 թ.։ 2005-2006 թթ. եղել է Դավթաշենի թաղապետի տեղակալ։ 2006-2007 թթ. եղել է Դավթաշենի թաղապետի խորհրդական։ 2008 թ. ընտրվել է Դավթաշեն համայնքի ավագանու անդամ։ 2009 թ. ընտրվել է Երևան քաղաքի ավագանու անդամ։ Ավագանու կազմում գործունեություն է ծավալել մինչև 2012 թ.։ 2010-2012 թթ. աշխատել է ՀՀ ԿԱ Անշարժ գույքի կադաստրի պետական կոմիտեում։ Սկզբում՝ որպես Նոր Նորքի տարածքային ստորաբաժանման ընդհանուր բաժնի պետ, այնուհետև՝ որպես Արաբկիր սպասարկման գրասենյակի պետի տեղակալ։
2012 թ.-ի մայիսի 22-ին նշանակվել է Դավթաշեն վարչական շրջանի ղեկավար։
Պարգևներ
Հասարակական-քաղաքական գործունեության ընթացքում պարգևատրվել է.
Ընտանիք
Ամուսնացած է, ունի 3 դուստր։
Ծանոթագրություններ
Կատեգորիա:ԵՊՀ շրջանավարտներ Կատեգորիա:Անանիա Շիրակացու մեդալակիրներ Կատեգորիա:Հայ տնտեսագետներ
Ռոմնիի շրջան
Ռոմնիի շրջան (Роменський район), շրջան Ուկրաինայի Սումիի մարզում։
Աշխարհագրություն
Շրջանի տարածքի մակերեսը կազմում է 1859 կմ²։
Բնակչություն
2001 թվականի մարդահամարի արդյունքներով շրջանում բնակվում էր 46328 մարդ։ Բնակչության խտությունը կազմում էր 24,92 մարդ/կմ²։
Արտաքին հղումներ
Կատեգորիա:Սումիի մարզ Կատեգորիա:Ուկրաինայի շրջաններ
Մելլե (Իտալիա)
Բնակչությունը կազմում է 326 մարդ (2008 թվականի տվյալներով)։ Բնակչության խտությունը 12 մարդ/կմ2։ Տարածքը՝ 28 կմ2։ Փոստային ինդեքս՝ 12020։ Հեռախոսային կոդ՝ 0175։ Կոմունայի հովանավորն է համարվում Սուրբ Լազարը, որի տոնը նշում են օգոստոսի 11-ին։
Ժողովրդագրություն
'''Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Սու (Սոմի գավառ)
Սու (Soues), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 118 մարդ, բնակչության խտությունը` 13.66 մարդ/կմ²։ Բնակավայրը զբաղեցնում է 8.64 կմ² տարածք։
Աշխարհագրություն
Գտնվում է Փարիզ քաղաքից 125 կմ հյուսիս, Ամյեն քաղաքից 19 կմ արևմուտք։
Բնակչություն
Բնակչության քանակը ըստ տարիների
Սերեդինա-Բուդայի շրջան
Սերեդինա-Բուդայի շրջան (Середино-Будський район), շրջան Ուկրաինայի Սումիի մարզում։
Ստեղծվել է 1923 թվականին։ Վարչական կենտրոնը՝ Սերեդինա-Բուդա ։
Աշխարհագրություն
Շրջանի տարածքի մակերեսը կազմում է 1123 կմ²։
Բնակչություն
2001 թվականի մարդահամարի արդյունքներով շրջանում բնակվում էր 20955 մարդ։ Բնակչության խտությունը կազմում էր 18,66 մարդ/կմ²։
Արտաքին հղումներ
Կատեգորիա:Սումիի մարզ Կատեգորիա:Ուկրաինայի շրջաններ
Մոյոլա
Մոյոլա  (իտալ․՝ Moiola) կոմունա Իտալիայում, Պիեմոնտ մարզի Կունեո գավառում։
Բնակչությունը կազմում է 283 մարդ (2008 թվականի տվյալներով)։ Բնակչության խտությունը 20 մարդ/կմ2։ Տարածքը՝ 14 կմ2։ Փոստային ինդեքս՝ 12010։ Հեռախոսային կոդ՝ 0171։ Կոմունայի հովանավորն է համարվում Սուրբ Մեմբոտը։
Ժողովրդագրություն
'''Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Ենոլներ
Ենոլներ (ալկենոլներ, α-հիդրօքսիալկեններ), R1R²C=CR³OH ընդհանուր քիմիական բանաձևով, կրկնակի կապի ածխածնի ատոմներից մեկին միացած հիդրօքսիլ խումբ պարունակող ալկեններ։ Ենոլ և ալկենոլ բառերը ծագում են "ալկեն" (կամ պարզապես -են) և "ալկոհոլ" բառերից։
Կրկնակի կապի երկու ծայրային ածխածնի ատոմներին հիդրօքիսիլ խմբեր միացած միացությունները կոչվում են ենդիոլներ։ Ենոլների դեպրոտոնացված մոլեկուլները կոչվում են ենոլյատներ։ Ռեդուկտոններ են կոչվում այն միացությունները, որոնք ունեն ենդիոլային կառուցվածք և պարունակում են կրկնակի կապին միացած կարբոնիլային խումբ։
Կետո-ենոլային տաուտոմերիա
Ենոլները փոխարկվում են α-ջրածնի ատոմ պարունակող կարբոնիլային միացությունների (կետոններ, ալդեհիդներ)։ Վերջանյութը մի կողմից ենթարկված է դեպրոտոնացման, իսկ մյուս կողմից՝ պրոտոնացման։ Տաուտոմերիայի այս տեսակը կոչվում է կետո-ենոլային տաուտոմերիա։
Ենոլային ձևը սովորաբար անկայուն է և շատ արագ վեր է ածվում կետոնի։ Պատճառը այն է, որ թթվածինը ավելի էլեկտրաբացասական է, քան ածխածինը։
Բազմակարբոնիլային միացություների տուտոմերիա
1,3-դիկարբոնիլային և 1,3,5-տրիկարբոնիլային միացություններում (մոնո-) ենոլային ձևը գերակշռում է։ Սրա պատճառը առաջացող ներմոլեկուլային ջրածնային կապերն են ։
Հավասարակշռության պահին մալոնդիալդեհիդի (OHCCH2CHO) ավելի քան 99% գտնվում է մոնո-ենոլի ձևով։ Այդ տոկոսը ավելի փոքր է 1,3-ալդեհիդ կետոնների և դիկետոնների համար (ացետիլացետոն։
Ենոլյատներ
Կետո-ենոլային տաուտոմերիայի ժամանակ տեղի է ունենում կետոնի կամ ենոլի դեպրոտոնացում, որի ժամանակ առաջանում է ենոլյատ ։
Ապատեղայնացում
Վալենտային կապերի տեսությունում այս երևույթը բացատրված է ռեզոնանսի երևույթով։ Մոլեկուլային օրբիտալների տեսությունում այս հանգամանքը բացատրված է երեք ապատեղայնացված մոլեկուլային օրբիտալներով, որոնցից երկուսը զբաղված են։
Սելեկտիվ դեպրոտոնացում ենոլյատի առաջացման ժամանակ
α-ջրածնի ատոմ պարունակող կետոններում հնարավոր է դեպրոտոնացման երկու տարբեր եղանակ։ Ցածր ջերմաստիճաններում (-78 °C), ապրոտոնային լուծիչներում և խոշոր չհավասարակշռող հեղուկ հիմքերում (ԼԴԱ) "կինետիկական" պրոտոնը կարող է հեռացվել։ "Կինետիկական" պրոտոնը այն պրոտոնն է, որը տարածական տեսանկյունից ամենահասանելին է։
Ենդիոլներ
Կրկնակի կապի երկու ածխածնի ատոմներին հիդրօքիսիլ խմբեր միացած միացությունները կոչվում են ենդիոլներ։ Ենդիոլները հանդիսանում են ալդոզներից կետոզների ստացման միջանկյալ նյութ (ինտերմեդիատ)։